નરેન્દ્ર મોદીના ઉત્તરાધિકારી તરીકે ગુજરાતના ટોચના ત્રણ નેતાઓના નામ ચર્ચાઈ રહ્યાં હતાં. જેમાં વર્તમાન મહેસુલ મંત્રી આનંદી બેન પટેલ, નીતીન પટેલ અને સૌરભ પટેલનો સમાવેશ થાય છે. સૂત્રોના જણાવ્યા પ્રમાણે જો નરેન્દ્ર મોદીના વડાપ્રધાન બને તો મહેસૂલ મંત્રી આનંદી બેન પટેલનું માન સૌથી મોખરે છે. પરંતુ સંઘના નેતાઓ સાથેની મોદીની મુલાકાત બાદ ગુજરાતના સંભવિત મુખ્યમંત્રીપદના દાવેદારોમાં વધુ એક નામ બહાર આવ્યું છે. આ નામ છે ભીખુભાઈ દલસાણિયાનું. જેઓ હાલ પ્રદેશ સંગઠનના મહાસચિવ છે.